Aerodrom Jugovićevo
<s>Aerodrom Jugovićevo je bivši vojni aerodrom na periferiji Novog Sada, izgrađen još 1913, za potrebe Austro-ugarskog vazduhoplovstva, u blizini železničke pruge Subotica–Novi Sad, zapadno od nešto ranije podignutog aerodroma na Sajlovu.</s>

<s>U početku je imao samo travnate piste za sletanje i uzletanje vojnih aviona, dok su hangari bili na susednom Sajlovu.</s><s>Tek 1916. izgrađeni su prvi aerodromski objekti, kasarna i zgrade za tehničke radionice.</s><s>Srpska eskadrila je posle prisjedinjenja Vojvodine Kraljevini Srbiji, sletela na aerodrom na francuskim avionima, novembra 1918.</s><s>Pored postojećih 11 drvenih hangara, sagrađeno je još šest zidanih hangara, zatim štapske zgrade, areoplanske radionice, oficirski dom i dr.</s>

<s>Na ovom aerodromu bila je prva pilotska škola, a tu su se nalazile i škole za rezervne vazduhoplovne oficire, za izviđače, avio-mehaničare, i druge specijalističke svrhe.</s><s>Do 1920. ove je bila i meteorološka stanica.</s>

<s>Ovde su redovno priređivana takmičenja za kraljev pehar, na rođendan prestolonaslednika Petra (6. septembra).</s>

<s>Posle pogibije komandanta vazduhoplovnog puka pukovnika Jovana Jugovića u Pragu, na komemoraciji 28. februara 1928. aerodrom je dobio naziv Jugovićevo.</s>

<s>Nemački bombarderi su na samom početku Aprilskog rata 1941. bombardovali aerodrom.</s><s>Po okupaciji Bačke, Nemci su ovde izgradili 800 metara betonske piste i ovaj aerodrom koristili za letove aviona prema Istočnom frontu.</s><s>Crvena armija i NOV od oktobra 1944. aerodrom su koristili za operacija na Sremskom frontu a kasnije i u završnim operacijama za oslobođenje Jugoslavije.</s>

<s>Od sredine pedesetih godina 20. veka, Jugovićevo gubi na vojnom značaju.</s><s>Danas aerodrom nije u funkciji.</s>

<s>Vidi još 
 Jugovićevo</s>

<s>Aerodromi u Srbiji
Istorija Novog Sada</s>

